Þann 7. janúar var samið við lækna um tugprósentalaunahækkanir . Í nýjasta hefti Læknablaðsins sagði formaður félagsins að ráðningin á Gunnari Steini hafi alveg tvímælalaust hjálpað til við að knýja fram verulega kjarabætur , sem nú hafa reyndar sett kjaradeilur allra annarra stétta samfélagsins í mikið uppnám . Í bakherberginu er því velt fyrir sér hvort Gunnar Steinn og læknarnir hafi einfaldlega ekki náð að spila á fjölmiðlanna og almenningsálitið eins og hljómfagurt strengjahljóðfæri til að ná sínu fram með gengdarlausum , og skipulögðum , hræðsluáróðri ? Til að gæta allrar sanngirni er nauðsynlegt að taka fram að samkeppnishæfni landsins um sérfræðilækna er auðvitað viðvarandi og hættulegt vandamál . Sérfræðingar skila sér illa heim þar sem grasið virðist grænna annars staðar . En neyðarástandið var að minnsta kosti fljótt að hverfa úr umræðunni þegar launatékkar lækna hækkuðu um tugi prósenta . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .